
22-TA-3668: Noteikumu projekts (Jauns)
Klimata un enerģētikas ministrijas nolikums
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Noteikumu projekts
 Klimata un enerģētikas ministrijas nolikums
	Iebildums (VK - 13.12.2022.)
Ņemot vērā, ka Ministru kabineta rīkojuma projekts "Par Ekonomikas ministrijas un Vides aizsardzības un reģionālās attīstības ministrijas reorganizāciju un Klimata un enerģētikas ministrijas izveidošanu" (22-TA-3653) paredz, ka Klimata un enerģētikas ministrija tiek izveidota ar noteiktu datumu, lūdzam noteikt noteikumu spēkā stāšanās termiņu, kas būtu sakaņots ar Klimata un enerģētikas ministrijas izveides datumu.
Piedāvātā redakcija
-
	Ņemts vērā
-
	 Klimata un enerģētikas ministrijas nolikums

	2.
	Noteikumu projekts
5.2. nodrošina ārvalstu un citu finanšu instrumentu finansēto klimata un enerģētikas projektu plānošanu, vērtēšanu, ieviešanu, uzraudzību un kontroli;
 
	Iebildums (EM - 13.12.2022.)
Noteikumu projektā un anotācijā nav norādīts, saistībā ar kuriem finanšu instrumentiem vai saistībā ar kuriem konkrētiem enerģētikas projektiem Klimata un enerģētikas ministrija veiks uzdevumus attiecībā uz projektu plānošanu, vērtēšanu, ieviešanu, uzraudzību un kontroli.
Līdz ar to Noteikumu projekta 5.2.apakšpunktā (vai anotācijā) lūdzam precizēt, kuru ārvalstu vai citu finanšu instrumentu finansēto konkrēto enerģētikas projektu plānošanu, vērtēšanu, ieviešanu, uzraudzību un kontroli veiks Klimata un enerģētikas ministrija.
Piemēram, Anotācijas 1.3.punktu papildinot ar šādu tekstu:
Klimata un enerģētikas ministrija atbilstoši nolikuma 5.2.apakšpunktam nodrošina ārvalstu un citu finanšu instrumentu finansēto klimata un enerģētikas projektu plānošanu, vērtēšanu, ieviešanu, uzraudzību un kontroli attiecībā uz:
1) 2.1.2.specifiskā atbalsta mērķi “Atjaunojamo energoresursu enerģijas veicināšana - biometāns”;
2) 2.1.1.3.specifiskā atbalsta mērķi “AER izmantošana un energoefektivitātes paaugstināšana lokālajā un individuālajā siltumapgādē un aukstumapgādē”.
 
Piedāvātā redakcija
-
	Nav ņemts vērā
Atbilstoši Valsts pārvaldes iekārtas likuma 16.pnatam šāda informācija iestādes nolikumā nav jānorāda, pietiek ar vispārīgu norādi uz ārvalstu un citu finanšu instrumentu finansētiem projektiem.Turklāt Ekonomikas ministrija Klimata un enerģētikas ministrijai nav nodevusi Enerģētikas finanšu instrumentu departamentu.
	5.2. nodrošina ārvalstu un citu finanšu instrumentu finansēto klimata un enerģētikas projektu plānošanu, vērtēšanu, ieviešanu, uzraudzību un kontroli;
 

	3.
	Noteikumu projekts
11. Civillietā kasācijas instances tiesā valsti ministrijas personā pārstāv Vides aizsardzības un reģionālās attīstības ministrijas Juridiskā departamenta amatpersona.
 
	Iebildums (TM - 14.12.2022.)
Ministru kabineta rīkojuma projektā "Par Ekonomikas ministrijas un Vides aizsardzības un reģionālās attīstības ministrijas reorganizāciju un Klimata un enerģētikas ministrijas izveidošanu" 6.punkts paredz, ka Vides aizsardzības un reģionālās attīstības ministrijai (turpmāk - VARAM)  jānodrošina atbalsta funkciju sniegšanu Klimata un enerģētikas ministrijai. Minētā rīkojuma projekta anotācijā skaidrots, ka VARAM nodrošinās Klimata un enerģētikas ministrijas nepieciešamās atbalsta funkcijas (finanšu pārvaldība, personāla pārvaldība, informācijas tehnoloģiju un telekomunikāciju nodrošinājums, iepirkumu nodrošinājums, lietvedība, juridiskais nodrošinājums, kvalitātes pārvaldība un iekšējais audits, Eiropas Savienības un Ekonomiskās sadarbības un attīstības organizācijas jautājumu koordinācija), par to noslēdzot atsevišķu vienošanos.
No minētā saprotams, ka VARAM atbalsta funkcijas Klimata un enerģētikas ministrijai sniegs pastāvīgi. Tieslietu ministrijas vērtējumā šāda specifiska un pastāvīga atbalsta funkciju sniegšanas kārtība ir nostiprināma iestādes kompetenci noteicošā ārējā normatīvajā aktā, jo Valsts pārvaldes iekārtas likuma 17.panta otrā daļa paredz, ka, ja normatīvajā aktā nav noteikts citādi, iestādes vadītājs pārvalda iestādes finanšu, personāla un citus resursus, kas norāda uz iestādes vadītāja pienākumu nodrošināt iestādes atbalsta funkciju īstenošanu. Tādējādi specifiski jautājumi par šādu funkciju nodrošināšanu ar citas ministrijas starpniecību būtu noregulējami ārējā normatīvajā aktā. Savakārt ar starpresoru vienošanos jau iespējams risināt konkrētus atbalsta funkciju īstenošanas organizatoriskus jautājumus. 
Ievērojot minēto, lūdzam papildināt projektu ar regulējumu par Klimata un enerģētikas ministrijai nepieciešamo atbalsta funkciju nodrošināšanu. 
Piedāvātā redakcija
-
	Nav ņemts vērā
Atbilstoši Ministru kabineta 2010.gada 14.decembra ieteikumiem Nr. 2 "Valsts pārvaldes iestādes struktūras izveidošanas kārtība" 18. punktam atbalsta funkciju uzdevums ir sniegt atbalstu pamatfunkciju sekmīgai nodrošināšanai. Vēršam uzmanību, ka iestāžu nolikumos ir jāpārādās pamatfunkcijām. Atbalsts funkcijas nolikumos neparādās. Papildus ieteikumu 20.punktā ir norādīts, ka  atbalsta funkciju nodrošināšanā veicina funkciju centralizāciju resora līmenī un sadarbību valsts pārvaldē, slēdzot starpresoru vienošanos par atbalsta funkciju veikšanu, ja tas nodrošina izmaksu efektivitāti un nav pretrunā ar starptautisko (tai skaitā Eiropas Savienības) normatīvo aktu prasībām. Līdz ar to, norādām, ka VARAM ar Klimata un enerģētikas ministriju slēgs starpresoru vienošanos par atbalsta funkciju nodošināšanu. Starpresoru vienošanās regulējums ir ietverts Valsts pārvaldes iekārtas likumā. Papildus Kliamata un enerģētikas ministrijas valsts sekretārs pārvaldīs iestādes finanšu, personāla un citus resursus, VARAM sniegs tehnisko atbalstu.
	11. Civillietā kasācijas instances tiesā valsti ministrijas personā pārstāv Vides aizsardzības un reģionālās attīstības ministrijas Juridiskā departamenta amatpersona.
 

	4.
	Noteikumu projekts
4.3. organizēt un koordinēt politikas īstenošanu šo noteikumu 4.1. un 4.2. apakšpunktā minētajās jomās;
	Priekšlikums (EM - 13.12.2022.)
Aizstāt vārdu "īstenošanu" ar vārdu "izstrādi".
Piedāvātā redakcija
4.3. organizēt un koordinēt politikas izstrādi šo noteikumu 4.1. un 4.2. apakšpunktā minētajās jomās;
	Nav ņemts vērā
-
	4.3. organizēt un koordinēt politikas īstenošanu šo noteikumu 4.1. un 4.2. apakšpunktā minētajās jomās;

	5.
	Noteikumu projekts
5.3. veicina tādu pasākumu integrēšanu citu nozaru politikas dokumentos un normatīvajos aktos, kas vērsti uz klimata politikas vai enerģētikas politikas mērķu sasniegšanu;
	Priekšlikums (EM - 13.12.2022.)
Klimata un enerģētikas ministrijai (KEM) nebūs iespējas virzīt citu nozaru politikas dokumentus klimata un/vai enerģētikas aspektu daļējās pārklāšanas dēļ.
Līdz ar ko nepieciešams noteikt atbildības horizontālo dimensiju.
Piedāvātā redakcija
5.3. veicina klimata politikas vai enerģētikas politikas mērķu sasniegšanai nepieciešamo pasākumu horizontālu virzību un nepieciešamās komunikācijas ar nozaru politikas veidotājiem nodrošināšanu;
	Nav ņemts vērā
-
	5.3. veicina pasākumu integrēšanu citu nozaru attīstības plānošanas dokumentos un normatīvajos aktos, kas vērsti uz klimata politikas un enerģētikas politikas mērķu sasniegšanu;

	6.
	Noteikumu projekts
5.10. plāno ar enerģētikas krīzes novēršanu saistītos pasākumus un nodrošina to vadību;
	Priekšlikums (EM - 13.12.2022.)
Ņemot vērā, ka Klimata un enerģētikas ministrijai (KEM) tiek izveidota uz trīs struktūrvienību bāzes, kurās nav izvietots krīžu vadību resurss, ir jānodala regulējuma un plānošanas dokumentus izstrādes un ieviešanas aspekti, paredzot tam nepieciešamos cilvēkresursus (Ekonomikas ministrijā tā ir atsevišķa štata vieta, kas netiek nodota KEM).
Piedāvātā redakcija
5.10. izstrādā ar enerģētikas krīzes gadījumiem saistīto plānošanas dokumentus un nodrošina to apriti;
	Nav ņemts vērā
-
	5.11. plāno ar enerģētikas krīzes novēršanu saistītos pasākumus un nodrošina to vadību;

	7.
	Noteikumu projekts
6. Ministrija:
	Priekšlikums (TM - 14.12.2022.)
Ierosinām projekta 6.punktā uzskaitītos ministrijas uzdevumus iekļaut projekta 5.punktā, jo ministrija visus uzdevumus īstenos, lai nodrošinātu savu funkciju izpildi. 
Piedāvātā redakcija
-
	Nav ņemts vērā
-
	6. Ministrija:

	8.
	Noteikumu projekts
11. Civillietā kasācijas instances tiesā valsti ministrijas personā pārstāv Vides aizsardzības un reģionālās attīstības ministrijas Juridiskā departamenta amatpersona.
 
	Priekšlikums (EM - 13.12.2022.)
Ministriju nolikumos neiekļauj normas saistībā ar ministrijas pārstāvību noteikta veida lietā konkrētā tiesas instancē
Piedāvātā redakcija
Svītrot 11.punktu.
	Nav ņemts vērā
-
	11. Civillietā kasācijas instances tiesā valsti ministrijas personā pārstāv Vides aizsardzības un reģionālās attīstības ministrijas Juridiskā departamenta amatpersona.
 

	9.
	Noteikumu projekts
IV. Ministrijas kapitālsabiedrība, kurās ministrija ir valsts kapitāla daļu turētāja
	Priekšlikums (EM - 13.12.2022.)
Attiecībā uz valsts kapitālsabiedrībām, kuru kapitāla daļu turētājai būtu jābūt Klimata un enerģētikas ministrijai, vēršam uzmanību, ka enerģētikas politikas efektīvai īstenošanai Klimata un enerģētikas ministrijai būtu nododamas arī elektroenerģijas pārvades sistēmas operatora - AS "Augstsprieguma tīkls" - kapitāla daļas. Tā kā AS "Augstsprieguma tīkls" ir AS "Conexus Baltic Grid" kapitāla daļu turētājs, tas nodrošinātu enerģētikas politikas veidotāju līdzdalību abu pārvades sistēmas operatoru attīstībā, kas būtu likumsakarīgs solis izveidojot ministriju, kas atbildēs par enerģētikas politiku. Operatoru funkcionēšana ir būtisks enerģētiskās drošības priekšnoteikums. Līdz šim Ekonomikas ministrija nevarēja būt AS "Augstsprieguma tīkls" kapitāla daļu turētāja, jo Ekonomikas ministrija ir arī AS "Latevenergo" kapitāla daļu turētāja un atbilstoši ES regulējumam, enerģijas ražošanai un pārvadei ir jābūt nodalītai un nevar būt kopīgi akcionāri, tādējādi tika piesaistīta Finanšu ministrija kā kapitāla daļu turētāja. Tomēr, tā kā Klimata un enerģētikas ministrijai netiek nodotas AS "Latvenergo" kapitāla daļas, tad nav pamata jaunajai ministrijai nenodot AS "Augstsprieguma tīkls" kapitāla daļas kā par nozari atbildīgajai ministrijai.
Piedāvātā redakcija
Svītrot IV. nodaļu
	Nav ņemts vērā
-
	IV. Ministrijas kapitālsabiedrība, kurā ministrija ir valsts kapitāla daļu turētāja

	10.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu 
	Priekšlikums (VK - 13.12.2022.)
Lūdzam aizpildīt anotācijas 2. sadaļu, jo noteikumu projekts skar arī:
Ekonomikas ministriju, Vides aizsardzības un reģionālās attīstības ministriju, kā arī šajās ministrijās nodarbinātos. 
Piedāvātā redakcija
-
	Nav ņemts vērā
-
	2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu

	11.
	Anotācija (ex-ante)
7.1. Projekta izpildē iesaistītās institūcijas 
	Priekšlikums (VK - 13.12.2022.)
Lūdzam norādīt arī Klimata un enerģētikas ministriju kā institūciju, kas būs iesaistīta projekta izpildē.
Piedāvātā redakcija
-
	Ņemts vērā
-
	7.1. Projekta izpildē iesaistītās institūcijas

	12.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Priekšlikums (FM - 13.12.2022.)
Lūdzam anotācijas 3.sadaļas punktā “Cita informācija” norādīt, ka informācija par ietekmi uz valsts budžetu sniegta tiesību aktu lietas Nr.22-TA-3653 “Par Ekonomikas ministrijas un Vides aizsardzības un reģionālās attīstības ministrijas reorganizāciju un Klimata un enerģētikas ministrijas izveidošanu” anotācijas 3.sadaļā.
Piedāvātā redakcija
-
	Ņemts vērā
-
	3. Tiesību akta projekta ietekme uz valsts budžetu un pašvaldību budžetiem



